ตอนผมมา เป็นวันเสาร์ 18:00 น. ร้านเพิ่งเปิดได้ไม่นานแต่คนเต็มร้านด้านในที่เป็นห้องแอร์ มีด้านนอก 4-5 โต๊ะแต่คนไม่ค่อยนั่งกัน เมนูอลังการมากๆ ลองสั่ง:-

คาโบนาร่าไข่คลุกชีสทอด 220.-
> รสชาติอยู่เหนือมาตรฐาน คาโบนาร่า ราคา 200 บาทไปพอสมควร ทานตอนร้อนๆ ไข่คลุกชีสนับว่า เด็ดใช้ได้เลย

กุ้งจ๋า 280.-
> เป็นกุ้งลายเสือ ที่ปั้นมาคล้ายทอดมันกุ้ง แต่ห่อไว้ด้วยไข่กรอบๆ ทีเด็ดคือซอสมะม่วง ที่เป็นมะม่วงสุกกับน้ำซอสตรงๆ อร่อยฟินมากจานนี้

บางลำภูโทสท์ 170.-
> ไก่สเต๊ะที่อลังการที่สุดเท่าที่ผมเคยชิมมา ขนมปัง บัตเตอร์ผสมที่อยู่ด้านบน มากับอาจาดแบบเทน้ำอาจาดเอง เป็นอีกจานที่ควรสั่งมาลองครับ

เกี๊ยวอิตาเลี่ยนไส้ฟัวกราซอสทรัฟเฟิล 430.-
> มาน้อย แต่เกี๊ยวทั้ง 5 ตัว รสชาติเกินบรรยายไปไกล ทำให้รู้สึกว่า แต่ละคำที่กินไป ไม่ได้แพงเลย กลมกล่อมไม่เลี่ยนไป กลิ่นเห็ดก็กำลังดีไปหมด สุดยอด!

ข้าวกะเพราเป็ดคอนฟีไข่ออนเซ็น 230.-
> ผมกลัวคุณแม่ (77 ปี) ทานไม่ได้ เลยออกจานนี้มาให้ท่าน ปรากฏว่า ก็อยู่เหนือมาตรฐานราคา 230 บาทไปไกล ลงตัวทั้งไข่มาตอกสดๆ ให้เห็นๆ เป็ดชิ้นพอดีคำ ไม่เหนียวไป กะเพรากรอบก็ถูกจัดวางมาอย่างดี จะติดใจก็ตรงอยู่ในโถ เน้นสวยงาม แต่ตักทานยากไปหน่อย

บลูเลม่อนบ๊วยโซดา 110.-
> แก้วนี้ให้ food experience ตรงๆ คือ ให้ส่วนผสมทั้ง 3 อย่างที่ตวงมา มาให้เราเทผสมลงไปเอง ทีเด็ดอยู่ตรงเม็ดๆ สีฟ้านี่ล่ะ อร่อย ไม่เปรี้ยวไป ไม่เค็มไป เยี่ยม!

เทอร์ราเรี่ยมใบเตย 180.-
> ลองของหวานปิดท้าย อ่านในเมนูบอกว่า เป็นทิรามิสึ แต่พอลองไป เหมือนจะไม่ใช่ คล้ายไปทางชีสเค้กมากกว่า ไม่มีอะไรไหลออกมา แต่ให้ซอสใบเตยมาในฝักบัวอันเล็กๆ รู้สึกว่าน้ำซอสยังไม่โดนเท่าไหร่ แต่โดยรวมได้หลายๆ รสชาติในคำเดียว อร่อยแบบแปลกๆ ลิ้น

เสียดายไม่ได้ลอง ข้าวไก่ต๊อกภูเขาไฟ เห็นโต๊ะข้างๆ จุดไฟ อลังมากๆ แล้วที่เป็นไข่เจียวในถาดขนมครกก็หมด โดยรวมเรียกว่า "มีดาวไม่พอจะให้" คุณภาพแบบนี้ กับราคานี้ นับว่า ถูกมากๆ ผมมาอีกแน่นอน 100%